**Tárgy:** Árajánlatkérés- **„Pécel Város közigazgatási területén helyi menetrend szerinti autóbuszos személyszállítási tevékenység végzése”** tárgyban

**Tisztelt Ajánlattevő!**

Kérem, hogy az alábbi feltételek figyelembevétele mellett szíveskedjen ajánlatot adni **Pécel Város Önkormányzata Ajánlatkérő** részére az alábbi tárgyban: **Pécel Város közigazgatási területén helyi menetrend szerinti autóbuszos személyszállítási tevékenység végzése**

**1. AJÁNLATKÉRŐ ADATAI**

Ajánlatkérő neve: **Pécel Város Önkormányzata**

Ajánlatkérő címe: **2119 Pécel, Kossuth tér 1.**

Ajánlatkérő képviselője: **Horváth Tibor polgármester**

Elérhetősége: **+36 28 452 751**

Kapcsolattartó neve: **Horváth Tibor polgármester**

Kapcsolattartó e-mail címe: **polgarmester@pecel.hu**

Kapcsolattartó telefonszáma: **+36 28 452 751**

**2. A BESZERZÉS TÁRGYA ÉS MENNYISÉGE**

A beszerzés tárgya: **Szolgáltatás megrendelése** az alábbiak szerint:

A Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 18. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat a helyi közösségi közlekedés biztosítása.

Pécel Város közigazgatási területén helyi menetrend szerinti autóbuszos személyszállítási tevékenység végzése kizárólagos joggal, valamint a személyszállítási tevékenységgel összefüggő előkészítési, irányítási és ellenőrzési feladatok végrehajtása. Nyertes Ajánlattevő feladata a jelen ajánlatkérés mellékletében szereplő **közszolgáltatási szerződés** és **menetrend** szerinti szolgáltatás végzése a vonatkozó jogszabályi előírások betartásával különösképpen, de nem kizárólag a személyszállítási szolgáltatásokról szóló 2012. évi XLI. törvény rendelkezései alapján.

A személyszállítást a közlekedési előírásoknak megfelelő minimum 40 személyes maximum 45 személyes, legfeljebb 8 méter hosszú autóbuszokkal kell végezni. Ajánlatkérő felhívja Ajánlattevők figyelmét, hogy az előbbiekben előírt maximum kapacitású buszoknál nagyobb kapacitású és nagyobb méretű jármű bizonyos szolgáltatással érintett utcákban nem fér el. A szolgáltatás működtetése a mindenkori KRESZ előírásainak megfelelően történik. Elvárás, hogy az autóbuszok megfelelnek az érvényes műszaki előírásoknak, rendelkeznek érvényes kötelező felelősségbiztosítással.

Az Ajánlattevő vállalja, hogy a szolgáltatást, valamint az ehhez szükséges műszaki- technikai és személyzeti feltételeket (vezetői engedély, PAV II. vizsga, stb.) a mindenkor hatályos jogszabályi rendelkezésekkel összhangban biztosítja. Kérésre a szolgáltató ezekbe a dokumentumokba betekintést enged Ajánlatkérő részére.

**A menetrend módosításokat a szolgáltatónak Pécel város polgármesterével kell előzetesen egyeztetnie, és Pécel Város Önkormányzatának Képviselő-testületével kell jóváhagyatnia.**

A szolgáltatást érintő legfontosabb eseményekről a nyertes Ajánlattevő nyilvántartást vezet (ilyen esemény pl: jelentős késés, szélsőséges időjárási és/vagy útviszonyok, amikor az autóbusz nem működtethető, baleset, haláleset, egészségügyi válsághelyzet stb.) A nyertes Ajánlattevőnek gondoskodnia kell a szolgáltatást érintő kellő utas-tájékoztatásról. Útlezárás esetén a nyertes Ajánlattevő kerülő úton köteles teljesíteni a menetrendi útvonalat, lehetőleg a legrövidebb kitérővel. Vis maior estén a szolgáltatást a nyertes Ajánlattevő felfüggeszti, és erről az Ajánlatkérőt haladéktalanul értesíti. Vis maior alatt felek a szerződéstervezetben rögzített fogalmat értik. Amennyiben a felfüggesztés a menetrendi útvonal megtétele közben szükséges, az autóbuszvezető erről tájékoztatja az utasokat, és amennyiben lehetséges, gondoskodik arról, hogy az autóbusz utas leszállásra alkalmas helyen álljon meg. A szolgáltatás zavartalan biztosítása érdekében a szolgáltató rendelkezzen tartalék autóbusszal.

Szolgáltatónak biztosítania kell a közforgalmú személyszállítási utazási kedvezményekről szóló 85/2007. (IV.25.) Korm. rendelet szerinti közforgalmú személyszállítási utazási kedvezményeket.

Ajánlatkérőnek joga van a szolgáltatót ellenőrizni, különös tekintettel a menetrend betartására, az utazási feltételek biztosítására, a jármű állapota és a megállapított viteldíj alkalmazása tekintetében.

A jegyek és bérletek értékesítéséből származó viteldíj nyertes Ajánlattevőt illetik meg, ezek előállításával és értékesítésével kapcsolatos feladatok és költségek nyertes Ajánlattevőt terhelik. Nyertes Ajánlattevőnek biztosítania kell a menetjegy és bérletjegy vásárlási lehetőséget az utazók részére, minden lakos számára elérhető módon.

A jegyek és bérletek árának módosítását Pécel Város Önkormányzatának Képviselő-testülete hagyja jóvá és Felek közös megegyezéssel írásbeli szerződésmódosítás keretében rögzítik.

A viteldíjak emelésére a szerződéses időszakban maximum 1 alkalommal és maximum az előző év inflációjának megfelelő mértékben kerülhet sor legkorábban **2024.03.31.napján.**

**2023. november 1. napján érvényes jegy és bérlet árak:**

|  |
| --- |
| A helyi autóbuszvonalak teljes hosszán érvényes tanuló/nyugdíjas havi bérlet ára:1500 Ft |
| A helyi autóbuszvonalak teljes hosszán érvényes teljes árú havi bérlet ára: 4050 Ft |
| A helyi autóbuszvonalak teljes hosszán érvényes menetjegy ára: 250 Ft |

**Ajánlatkérő tájékoztató jelleggel közli, hogy a 2022.01.01.-tól 2022.12.31.-ig az elért összes nettó bevétel az alábbiak szerint alakult: nettó 25.904.170,- Ft.**

**Egyéb ajánlatkérői szerződéses követelmények a teljesítésbe bevonni kívánt járművekkel és a szolgáltatással kapcsolatban:**

**- alacsonypadlós autóbusz**

**- rendelkezzen működő klímával**

**- maximum 8 méter hosszú**

**- gyártási éve 2011-es évnél nem régebbi**

**Helyi menetrend szerinti autóbuszos személyszállítási tevékenységet más közlekedési szolgáltató nem végez a településen , a VOLÁNBUSZ hálózatába Pécel város bekötött. A nyertes Ajánlattevő mint szolgáltató birtokába vagy használatába nem kerülnek önkormányzati létesítmények, eszközök , a szolgáltatás ellátásához szükséges feltételekről önállóan gondoskodik.**

**Tárgyi beszerzés becsült értéke a 2023 évi közbeszerzési uniós értékhatárt és vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, 2007. október 23-i 1370/2007/EK európai parlamenti és tanácsi rendelet (a továbbiakban: 1370/2007/EK rendelet) 5. cikk (4) bekezdésében meghatározott küszöbértéket nem éri el , így nem tartozik a 397/2022. (X. 20.) Korm. rendelet hatálya alá.**

***1370/2007/EK rendelet) 5. cikk***

*(4) Amennyiben a nemzeti jog nem tiltja, az illetékes hatóságok dönthetnek úgy, hogy közvetlenül ítélnek oda olyan közszolgáltatási szerződéseket, amelyek becsült átlagos éves értéke 1 000 000 EUR-nál kevesebb, vagy amelyek évente 300 000 kilométernél kevesebb személyszállítási közszolgáltatás nyújtására vonatkoznak.*

*A legfeljebb 23 járművet üzemeltető kis- és középvállalkozásoknak közvetlenül odaítélt közszolgáltatási szerződések esetében ezen küszöbértékek megemelhetők vagy egy 2 000 000 EUR alatti becsült éves átlagértékre, vagy ha a személyszállítási közszolgáltatás keretében nyújtott szolgáltatás kevesebb mint 600 000 kilométer*.

**Nyertes ajánlattevő a szerződés teljesítésébe alvállalkozót bevonhat .**

**A közszolgáltatási szerződés módosításának, felmondásának feltételeit a csatolt szerződéstervezet tartalmazza.**

**3. A teljesítés HELYE, HATÁRIDEJE**

**A teljesítés helye:** Pécel város területe

**Szerződés időtartama:**2023. december 1.- 2024. augusztus 31.

**4. AZ AJÁNLAT KIALAKÍTÁSÁVAL KAPCSOLATOS ELVÁRÁSOK, ÉRTÉKELÉSI RÉSZSZEMPONTOK**

Ajánlattevőnek a jelen árajánlatkérés 1. számú mellékletét képező **Ajánlati adatlap és felolvasólapot** kell kitöltenie az adott információk figyelembevétele mellett.

**Az ajánlat értékelési részszempontja:**

|  |  |
| --- | --- |
|  | **Értékelési szempont** |
| 1. | Pályáztató önkormányzat, mint Ajánlatkérő részéről vállalandó, a szolgáltató esetleges veszteségeinek ellentételezésére vonatkozó havi összeg (veszteségtérítés) (nettó Ft/hónap) |

**A nyertes ajánlatban Ajánlattevő által megajánlott veszteségtérítés havi összege a szerződésben rögzített érték mely a Felolvasólapon megajánlott összegtől kevesebb lehet ha a havi gyakoriságú kimutatások nem támasztják alá ezen összeg indokoltságát. A veszteségtérítés összege növekvő irányba kizárólag az üzemanyag árának emelkedése esetén vagy a menetrend módosítása esetén változhat egyéb indokkal nem, melyet tételes havi kimutatással szintén alá kell támasztani.**

**A nyertes Ajánlattevőt megillető ellentételezés mértéke nem haladhatja meg a nyertes Ajánlattevő mint közlekedési szolgáltató közszolgáltatási feladatok teljesítésével együtt járó költségeinek, méltányos nyereségnek a díjbevétellel, szociálpolitikai menetdíj-támogatással és egyéb kapcsolódó bevételekkel és támogatásokkal nem fedezett összegét. Méltányos nyereség - ésszerű haszon - mértéke : 5 % .**

**Az ellentételezéssel kapcsolatosan a nyertes Ajánlattevő által benyújtandó havi veszteségtérítési kimutatás meg kell feleljen a 1370/2007/EK rendelet és a személyszállítási szolgáltatásokról szóló 2012. évi XLI. törvény valamint végrehajtási rendeleteinek az előírásainak.**

**Ajánlatkérő kiköti, hogy minden olyan ajánlatot hiánypótlási felhívás kibocsátása nélkül érvénytelenné nyilvánít melyben havi nettó 3 (három) millió forint feletti veszteségtérítési összeg kerül megajánlásra, valamint szerződéses feltételként rögzíti, hogy jogkövetkezmények nélkül felmondhatja a szolgáltatási szerződést abban az esetben, ha bármely hónapban kimutatott és nyertes Ajánlattevő által igényelt veszteségtérítés összege meghaladja a nettó 3 millió forintot tekintettel arra , hogy Ajánlatkérő pénzügyi fedezete korlátozott.**

A veszteségtérítés összege a nyertes Ajánlattevő által havonta az előző teljesített hónapról benyújtott veszteségkimutatás alapján kerül kifizetésre banki átutalás útján, a kimutatás elfogadásától és jóváhagyásától számított 30 napon belül. A veszteségkimutatás benyújtási határideje a teljesítéssel érintett hónapot követő naptári hónap 15. napja, melyet az Ajánlatkérő 15 napon belül elbírál. A Felolvasólapon pozitív egész számban kifejezve kell megadni veszteségtérítés havi összegét, mely természeténél fogva Áfa mentes összeg.

Az az ajánlat a legkedvezőbb mely megfelel az Ajánlatkérő által előírt tartalmi és formai követelményeknek, érvényes ajánlat és a legalacsonyabb összegű havi veszteségtérítést tartalmazza.

**5.VESZTESÉGTÉRÍTÉS TELJESÍTÉSÉNEK FELTÉTELEI**

A szolgáltató esetleges veszteségeinek ellentételezésére vonatkozó havi összeg megfizetése az alábbiak szerint történik:

A veszteségtérítés összege a nyertes Ajánlattevő által havonta az előző teljesített hónapról benyújtott veszteségkimutatás alapján kerül kifizetésre banki átutalás útján, a kimutatás elfogadásától és jóváhagyásától számított 30 napon belül. A veszteségkimutatás benyújtási határideje a teljesítéssel érintett hónapot követő naptári hónap 15. napja. A Felolvasólapon pozitív egész számban kifejezve kell megadni veszteségtérítés havi összegét, mely természeténél fogva Áfa mentes összeg.

A szolgáltatás finanszírozása az Ajánlatkérő saját forrásából történik. A nem szabályozott kérdésekben a Ptk., 1370/2007/EK rendelet és a személyszállítási szolgáltatásokról szóló 2012. évi XLI. törvény valamint végrehajtási rendeleteinek az előírásai az irányadók.

**6. KIZÁRÓ OKOK**

Az eljárásban **nem lehet Ajánlattevő, illetve alvállalkozó** olyan gazdasági szereplő, aki

1. egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat benyújtásának időpontjáig megfizette vagy ezek megfizetésére halasztást kapott;
2. végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
3. tevékenységét felfüggesztette vagy akinek tevékenységét felfüggesztették, vagy vonatkozó jogszabályban előírt egyéb kizáró ok hatálya alatt áll;
4. gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
5. nem minősül Ajánlatkérőtől független Ajánlattevőnek;
6. az államháztartásról szóló 2011. évi CXCV. törvény szerint nem minősül átlátható szervezetnek,
7. a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosát nem képes megnevezni,
8. akivel szemben a közbeszerzési törvény (a továbbiakban Kbt.) 25.§-ban foglalt összeférhetetlenség áll fenn.

**Igazolási mód: Ajánlattevőnek ajánlatában büntetőjogi felelőssége tudatában nyilatkoznia kell arról, hogy vele szemben nem állnak fent a felsorolt kizáró okok. A kiadott nyilatkozatminta használata kötelező.**

**7. AJÁNLATTEVŐ ALKALMASSÁGA**

**Feltételek, melyek fennállása esetén alkalmas az Ajánlattevő a szerződés** teljesítésére:

Gazdasági-pénzügyi alkalmasság előírása:

- **Alkalmas az Ajánlattevő a szerződés teljesítésére, ha az értékesítési nettó árbevétele elérte legalább az 25.000.000,-Ft összeget az utolsó 2 mérlegforduló nappal lezárt évben összesen (2022, 2021)**

Műszaki-szakmai alkalmasság:

- **Alkalmas az Ajánlattevő a szerződés teljesítésére, ha:**

**• az ajánlati felhívás megküldésétől visszafelé számított 60 hónapban befejezetten rendelkezik általa végzett és szerződésszerűen teljesített helyi menetrend szerinti autóbuszos személyszállítási tevékenységről szóló referenciával legalább 1 település vonatkozásában ;**

**• rendelkezik Nemzeti Közlekedési Hatóság által kiállított autóbuszos személyszállító engedéllyel;**

**• rendelkezik a szolgáltatások végzésére alkalmas minimum 2 db fenti előírásoknak megfelelő autóbusszal, melyek forgalmi engedélyében üzembentartóként, vagy tulajdonosként szerepel;**

**• rendelkezik a szolgáltatás végzésére alkalmas, jogszabályi előírásoknak megfelelő minimum 2 fő autóbuszvezetővel.**

**Igazolási mód**: **Ajánlattevőnek ajánlatában büntetőjogi felelőssége tudatában nyilatkoznia kell arról, hogy megfelel az előírt alkalmassági feltételnek és a 2. melléklet szerinti tartalmi követelmények szerint meg kell jelölnie a referenciamunkáját az ajánlatában.** **A kiadott nyilatkozatminta használata kötelező.**

**8. AZ AJÁNLATOK BEADÁSÁNAK MÓDJA, HELYE, IDŐPONTJA**

**8.1. Az ajánlathoz csatolandó benyújtandó dokumentumok jegyzéke:**

-A jelen Árajánlatkérés mellékletét képező **Ajánlati adatlap és felolvasólap** (*továbbiakban Felolvasólap)* **valamint Nyilatkozat kizáró okokról és alkalmassági követelményekről cégszerűen aláírva**;

**8.2. Az ajánlat benyújtásának módja:**

Az ajánlatot papír alapon (személyesen vagy postai úton vagy futár útján) kell benyújtani az alábbi elérhetőségeken:

**2119 Pécel, Kossuth tér 1. 1 emelet jegyzői iroda**

Az árajánlatot a képviseletre jogosult által cégszerűen aláírva, 1 (egy) eredeti példányban, zárt borítékban személyesen vagy postai úton vagy futár útján kell megküldeni az ajánlattételi határidőig beérkezve a fent megadott címre. Az egyéni vállalkozó Ajánlattevőnek egyéni vállalkozó minőségében kell az ajánlatot aláírnia és adott esetben pecséttel ellátnia.

A borítékra rá kell írni: *AJÁNLAT- „Pécel Város közigazgatási területén helyi menetrend szerinti autóbuszos személyszállítási tevékenység végzése ” - Nem bontható fel az ajánlattételi határidő lejártáig mely 2023. november 29. nap 9 óra 00 perc!*

**8.3.** **Az ajánlattételi határidő mely időpontig az ajánlatnak be kell érkeznie:**

**2023. november 29. napja 9 óra 00 perc.**

Az eredményhirdetés és szerződéskötés tervezett időpontja: 2023. november 30., különös tekintettel arra, hogy a közfeladat ellátása érdekében Pécel Város Önkormányzatának Képviselő-testülete 2023. november 30-ai Kt. ülésén hozza meg végső döntését.

**9. EGYÉB INFORMÁCIÓK**

**9.1.** Ajánlatkérő tájékoztatja az Ajánlattevőket, hogy jelen beszerzési eljárását **nem** a Közbeszerzésekről szóló 2015. évi CXLIII. törvény (Kbt.) és nem a szabályai szerint folytatja le.

**9.2.** Az ajánlatok összeállítása és a szerződés teljesítése során a tárgyi kiírásban foglaltakon túl figyelemmel kell lenni:

Jogszabályjegyzék:

* személyszállítási szolgáltatásokról szóló 2012. évi XLI. törvény valamint végrehajtási rendeletei
* 1370/2007/EK rendelet
* 2007. évi CXXVII. törvény (ÁFA törvény)
* 2000. évi C. törvény a számvitelről
* 2017. évi CL. törvény az adózás rendjéről
* Az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)
* az elektronikus ügyintézésről és a bizalmi szolgáltatások általános szabályairól szóló 2015. évi CCXXII. törvény
* a gazdasági társaságokról szóló 2006. évi IV. törvény
* a társasági adóról és az osztalékadóról szóló 1996. évi LXXXI. törvény
* az általános közigazgatási rendtartásról szóló 2016. évi CL. törvény
* 2011. évi CLXXXIX. törvény Magyarország helyi önkormányzatairól
* A polgári törvénykönyvről szóló 2013. évi V. törvény („**Ptk.**”),

**9.3. Az ajánlat érvényességi ideje:** az ajánlattételi határidő lejártától számított **30 nap**. Amennyiben Ajánlattevő az ajánlati kötöttség fennállása alatt ajánlatát visszavonja, vagy nyertessége esetén a szerződést az Ajánlatkérővel nem köti meg (visszalépés a szerződéstől), Ajánlatkérő jogosult (de nem köteles) a sorrendben következő legkedvezőbb érvényes Ajánlattevővel szerződést kötni.

**9.4.** **Az eljárás nyelve:** Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

**9.5.** **Alternatív ajánlat** tétele nem lehetséges. **Részajánlattétel** nem lehetséges.

**9.6. Ajánlatkérő hiánypótlásra egy alkalommal biztosít lehetőséget.** Az Ajánlattevő neve és a Felolvasónapon rögzített értékelési részszempontra tett megajánlás nem hiánypótólható automatikus érvénytelenné nyilvánítást von ezek hiánya maga után. Ajánlatkérő érvénytelenné nyilvánítja továbbá az elkésett ajánlatokat, a nem előírt címre benyújtott ajánlatokat hiánypótlás kibocsátása nélkül, és azon ajánlatokat is a hiánypótlást követően, melyek az esetleges hiánypótlás után sem felelnek meg Ajánlatkérő tárgyi felhívásában foglalt előírásoknak. Érvénytelen továbbá azon ajánlat melynek Ajánlattevője az ajánlatkérésben rögzített valamely kizáró ok fennállása miatt az eljárásból kizárásra kerül. Érvénytelen az ajánlat, ha Ajánlattevővel szemben összeférhetetlenség áll fenn, ha Ajánlattevő nem felel meg a szerződés teljesítéséhez szükséges alkalmassági követelményeknek vagy azokat nem az előírások szerint igazolta, illetve érvénytelen az ajánlat akkor is, ha Ajánlattevő ajánlatát visszavonta az ajánlati kötöttség fennállása ellenére vagy a megajánlott veszteségtérítési összege meghaladja a havi nettó 3 millió forintot. Ha Ajánlattevő nem nyújtja be az előírt határidőre hiánypótlását vagy nem a megadott címre nyújtja be, annak tartalma nem vehető figyelembe és az ajánlatot annak eredeti tartalma alapján kell elbírálni. Eredménytelen az eljárás, ha nem érkezik ajánlat az ajánlattételi határidő lejártáig vagy kizárólag érvénytelen ajánlat érkezik, vagy ha Ajánlatkérő egyéb okból eredménytelenné nyilvánítja a beszerzési eljárást. Eredménytelen az eljárás, ha Ajánlatkérő egyéb okból eredménytelenné nyilvánítja a beszerzési eljárást. Amennyiben az eljárásban több azonos ajánlati árat (veszteségtérítés havi nettó összege azonos ) tartalmazó érvényes ajánlat érkezik, Ajánlatkérő sorsolás útján választja ki a nyertes Ajánlattevőt, mely sorsolásra az Ajánlattevők meghívást kapnak és a sorolásról jegyzőkönyv készül.

**9.7.** Ajánlatkérő felhívja az Ajánlattevők figyelmét, hogy nyilvános bontási eljárást nem tart, az elkésett ajánlatot automatikusan bírálati cselekmények nélkül érvénytelenné nyilvánítja. Az Ajánlatkérőtől a benyújtott ajánlatok nem igényelhetőek vissza, azokat bizalmasan kezeli és megőrzi. Ajánlatkérő jegyzőkönyvet küld a beérkezett ajánlatokról és e-mailben tájékoztatja az Ajánlattevőket az eljárás eredményéről.

**9.8.** Az ajánlat elkészítésével és benyújtásával kapcsolatban felmerülő összes költséget, kockázatot az Ajánlattevőnek kell viselnie. Az eljárás lefolytatásától vagy kimenetelétől függetlenül az Ajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban

**9.9.** Az Ajánlatkérő kiköti, hogy **a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja, nyertes Ajánlattevővel a szerződést ne kösse meg.** Az ajánlatételre való felkérés nem minősül kötelező érvényű szerződéskötési ajánlatnak.

**9.10.** A nyertes Ajánlattevő visszalépése esetén a következő legalacsonyabb összegű ajánlati árat

tartalmazó érvényes ajánlatot benyújtó szervezettel (személlyel) köt(het)i meg az Ajánlatkérő a szerződést.

**9.11. Ajánlatkérő felhívja Ajánlattevők figyelmét, hogy tárgyi beszerzését feltételes beszerzési eljárásként bonyolítja le, melynek célja, hogy Pécel Város Önkormányzatának Képviselő-testülete a legkedvezőbb ajánlatot benyújtó gazdasági szereplőt jelölje ki közszolgáltatónak a személyszállítási szolgáltatásokról szóló 2012. évi XLI. törvény valamint a 1370/2007/EK rendelet szabályai szerint, így a nyertes Ajánlattevővel történő szerződéskötés feltételéül Ajánlatkérő kiköti, hogy Pécel Város Önkormányzatának Képviselő-testülete elfogadja a nyertes Ajánlattevő ajánlatát, az ahhoz szükséges pénzügyi fedezet biztosításáról döntést hozzon és kijelölje a nyertes Ajánlattevőt közszolgáltatónak. Pécel Város Önkormányzatának Képviselő-testülete indokolás nélkül dönthet úgy, hogy az eljárást eredménytelenné nyilvánítja, vagy a nyertes Ajánlattevővel nem köti meg a közszolgáltatási szerződést, mely feltételt Ajánlattevő ajánlata benyújtásával kifejezetten elfogad.**

**9.12.** Az ajánlati felhívás megküldésének napja: **2023. november 22.**

…………………………………

**Pécel Város Önkormányzata**

**Horváth Tibor polgármester**

Mellékletek:

1. **AJÁNLATI ADATLAP ÉS FELOLVALÓLAP**
2. **NYILATKOZAT A KIZÁRÓ OKOKRÓL, VALAMINT A PÉNZÜGYI-GAZDASÁGI,**

**ILLETVE A MŰSZAKI-SZAKMAI ALKALMASSÁGRÓL**

1. **SZERZŐDÉSTERVEZET**
2. **Menetrend**
3. *számú melléklet*

**AJÁNLATI ADATLAP ÉS FELOLVASÓLAP**

**„Pécel Város közigazgatási területén helyi menetrend szerinti autóbuszos személyszállítási tevékenység végzése”**

**Ajánlattevő adatai:**

|  |  |
| --- | --- |
| **Ajánlattevő neve:** |  |
| **Ajánlattevő székhelye:** |  |
| **Ajánlattevő cégjegyzékszáma:** |  |
| **Belföldi adószáma:** |  |
| **Pénzforgalmi bankszámlaszám:** |  |
| **Képviselő neve, beosztása:** |  |

**A kapcsolattartó adatai:**

|  |  |
| --- | --- |
| **Kapcsolattartó személy neve:** |  |
| **Kapcsolattartó személy telefon vagy mobil száma:** |  |
| **Kapcsolattartó személy e-mail címe:** |  |

**Azon számszerűsíthető adatok, amelyek értékelésre kerülnek:**

|  |  |  |  |
| --- | --- | --- | --- |
|  | **Értékelési szempont** | Mértékegység | Ajánlattevő megajánlása |
| 1. | Pályáztató önkormányzat, mint Ajánlatkérő részéről vállalandó, a szolgáltató esetleges veszteségeinek ellentételezésére vonatkozó havi összeg  (havi veszteségtérítés) ( nettó Ft/hónap ) | nettó Ft /hónap | …………….Ft |

Az árajánlat érvényessége az ajánlattételi határidő lejártától számított **30 nap**.

Alulírott **…………………………,** mint az Ajánlattevő képviseletére jogosult személy büntetőjogi felelősségem tudatában nyilatkozom, hogy ajánlatkérésben leírt feltételeket fenntartások nélkül elfogadjuk, a feladatok teljesítéséhez szükséges előírt szakemberekkel , autóbuszokkal és engedélyekkel rendelkezünk, nem állunk az ajánlati felhívásban előírt kizáró okok hatálya alatt , az ajánlati felhívásban megjelenített kötelezettségeket és szerződéstervezetet fenntartások és észrevételek nélkül elfogadjuk, nyertességünk esetén a szerződést Ajánlatkérővel megkötjük. Kijelentem, hogy társaságunk a nemzeti vagyonról szóló 2011. évi CXCVI. törvény alapján átlátható szervezetnek minősül és vállaljuk, hogy jelen pontban tett nyilatkozatomban foglaltak változása esetén – az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésében foglaltak terhe mellett – Ajánlatkérőt haladéktalanul tájékoztatjuk.

Nyilatkozom továbbá, hogy összeférhetetlenség a tárgyi beszerzési eljárásban vonatkozásunkban nem merül fel.

Kelt: ……………………………………..

|  |
| --- |
| ……………………………………………  cégszerű aláírás  P.H. |

1. *számú melléklet*

**NYILATKOZAT A KIZÁRÓ OKOKRÓL, VALAMINT A PÉNZÜGYI-GAZDASÁGI, ILLETVE A MŰSZAKI-SZAKMAI ALKALMASSÁGRÓL**

Alulírott …………***[név]***, mint a(z) …………………………***[cégnév], ………………………… [székhely]*** Ajánlattevő önálló cégjegyzésre/kötelezettségvállalásra jogosult képviselője a

**„Pécel Város közigazgatási területén helyi menetrend szerinti autóbuszos személyszállítási tevékenység végzése”**

tárgyú árajánlatkérés során ezennel büntetőjogi felelősségem tudatában

**n y i l a t k o z o m,**

**hogy**

- Társaságunkkal \* szemben az ajánlatkérésben előírt kizáró okok nem állnak fenn,

- Társaságunk a 2011. évi CXCVI. törvény alapján átlátható és az Ajánlatkérőtől független szervezet,

- Társaságunk megfelel az ajánlatkérésben előírt pénzügyi-gazdasági és műszaki-szakmai feltételeknek,

- Társaságunk a tevékenység végzéséhez szükséges engedélyekkel, autóbuszvezetőkkel és

autóbuszokkal rendelkezik,

- Társaságunk a tárgyi beszerzésben nem összeférhetetlen.

- Társaságunk vállalja, hogy a szerződéskötés feltételeként átláthatósági nyilatkozatot tesz és tényleges tulajdonosát megnevezi.

**Társaságunk által végzett és az ajánlati felhívás megküldésétől visszafelé számított 60 hónapban szerződésszerűen teljesített helyi menetrend szerinti személyszállítási tevékenységről szóló referenciánk adatai:**

Megrendelő neve és címe:…………………………..

Szolgáltatás helyszíne:……………………………….

Szerződés teljesítésének (befejezés) napja:………év….hó…nap

Kelt: ……………………,2023.………………..

|  |
| --- |
| ……………………………………………  cégszerű aláírás  P.H. |

*\*egyéni vállalkozó Ajánlattevő esetén a társaság kifejezés alatt az egyéni vállalkozás értendő*